# REPUBLIKA HRVATSKA

**ŽUPANIJA ŠIBENSKO-KNINSKA**

**GRAD SKRADIN**

**Gradsko vijeće**

KLASA: 402-08/21-01/1

URBROJ: 2182/03-02-21-1

Skradin, 03. ožujka 2021.g.

Na temelju članaka 31. stavak 2. i 31.a Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 79/09 150/11, 144/12, 123/17, 98/19 i 144/20) i članka 32. Statuta Grada Skradina ( „Službeni vjesnik Šibensko-kninske županije” , broj 10/09, 5/13, 3/18 i 3/20) Gradsko vijeće Grada Skradina, na 27. sjednici, od 03. ožujka 2021. godine, donosi

**ODLUKU**

**o naknadama članovima Gradskog vijeća Grada Skradina**

**i članovima radnih tijela Gradskog vijeća Grada Skradina**

Članak 1.

Ovom se Odlukom utvrđuje visina naknade vijećnika Gradskog vijeća Grada Skradina u Gradskom vijeću.

Članak 2.

Vijećnici Gradskog vijeća Grada Skradina imaju pravo na mjesečnu naknadu u Gradskom vijeću u visini:

 a) predsjednik Gradskog vijeća – 750,00 kuna,

 b) potpredsjednik Gradskog vijeća – 650,00 kuna,

 c) član Gradskog vijeća - 500,00 kuna.

Članak 3.

Naknade iz članka 2. ove odluke utvrđuju se u neto iznosu, te obuhvaćaju i naknadu za radna tijela Gradskog vijeća.

Članak 4.

Novčana sredstva za naknadu troškova iz članka 2. ove Odluke osiguravaju se u Proračunu Grada Skradina.

Članak 5.

Stupanjem na snagu ove Odluke prestaje važiti Odluka o pravima i naknadama troškova izabranih osoba koje dužnost obavljaju počasno („Službeni vjesnik Šibensko-kninske županije”, broj 6/10 i 8/18).

Članak 6.

Ova Odluka stupa na snagu osmog dana od objave u „Službenom vjesniku Šibensko-kninske županije”, osim članka 2. koji stupa na snagu na dan stupanja na snagu Odluke o raspisivanju prvih sljedećih redovnih lokalnih izbora za članove predstavničkih tijela jedinica lokalne i područne (regionalne) samouprave te općinske načelnike, gradonačelnike i župane.

 **GRADSKO VIJEĆE**

 **GRADA SKRADINA PREDSJEDNICA**

Nadija Zorica, v.r.